Toshkent shahri aholisining uy-joy-kommunal shart-sharoitlarini yanada yaxshilash chora-tadbirlari toʻgʻrisida
(resolution, 2025-03-03)

Toshkent shahri aholisining uy-joy-kommunal shart-sharoitlarini yaxshilash ishlarini izchil amalga oshirish, koʻp kvartirali uylarning umumiy foydalaniladigan joylari, muhandislik kommunikatsiyalarini taʼmirlash hamda ularning hududlarini obodonlashtirish, kommunal xizmat koʻrsatish tashkilotlari va xususiy uy-joy mulkdorlari shirkatlarining moddiy-texnika bazasini mustahkamlash, shuningdek Toshkent shahar hokimligining munitsipal mulk obyektlaridan samarali foydalanish maqsadida Vazirlar Mahkamasi qaror qiladi: 1. Toshkent shahar hokimligining: 1-ilovaga muvofiq foydalanilmayotgan va davlat mulkiga tegishli boʻlgan yotoqxona binolarini Toshkent shahar hokimligining Binolardan foydalanish departamentiga bepul berish; 2-ilovaga muvofiq munitsipal mulk obyektlarini sotish toʻgʻrisidagi takliflari maʼqullansin. 2. Mazkur qarorga 1-ilovada koʻrsatilgan obyektlarning balansda saqlovchilari ushbu obyektlarni tegishli hududlari bilan birgalikda bepul topshirsinlar, Toshkent shahar hokimligining Binolardan foydalanish departamentiga obyektlarni qabul qilib olsin hamda ulardan samarali foydalanilishini taʼminlasin. 3. Belgilab qoʻyilsinki: 1-ilovada koʻrsatilgan obyektlardan yetim va boquvchisini yoʻqotgan “Mehribonlik uylari” tarbiyalanuvchilarini, turar joylari buzilayotgan hamda turar joyga muhtoj fuqarolarni uy-joy bilan taʼminlash maqsadida foydalaniladi; 2-ilovada koʻrsatilgan munitsipal mulk obyektlarini ochiq savdolarga qoʻyish Oʻzbekiston Respublikasi Xususiylashtirish, monopoliyadan chiqarish va raqobatni rivojlantirish davlat qoʻmitasi tomonidan amalga oshiriladi. Ularni sotishdan tushadigan mablagʻlar Oʻzbekiston Respublikasi Xususiylashtirish, monopoliyadan chiqarish va raqobatni rivojlantirish davlat qoʻmitasi ixtiyorida qoldiriladigan, shuningdek baholovchi tashkilot va savdo tashkilotchisi xizmatlari uchun xarajatlarni chegirgan holda, Toshkent shahar hokimligining maxsus hisob raqamida jamlanadi; Toshkent shahar hokimligining maxsus hisob raqamida jamlangan mablagʻlar koʻp kvartirali turar joylarning hududlarini obodonlashtirishga, ularning muhandislik tarmoqlarini, tomlarini, lift xoʻjaligini taʼmirlashga, mavzelar hududidagi yoritish tizimlarini tiklashga, koʻp kvartirali uylar uchun umumiy issiqlik energiyasini hisoblash asboblarini sotib olish va oʻrnatishga, kommunal xizmat koʻrsatish tashkilotlari, shu jumladan “Maxsustrans” ishlab chiqarish birlashmasi va xususiy uy-joy mulkdorlari shirkatlarining moddiy-texnika bazasini mustahkamlashga yoʻnaltiriladi. 4. Toshkent shahar hokimligi munitsipal mulk obyektlarini sotishdan tushadigan mablagʻlardan belgilangan yoʻnalishlar uchun maqsadli foydalanilishini taʼminlasin. 5. Davlat moliyaviy nazorati inspeksiyasi Toshkent shahar hokimligining maxsus hisob raqamidan moliyalashtiriladigan mablagʻlardan maqsadli foydalanilishini har chorakda tekshirsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.I. Zakirov zimmasiga yuklansin. T/r Manzili Balansda saqlovchi Qurilish turi Umumiy maydoni (kv.m) 1. M.Ulugʻbek tumani, Chust koʻchasi Binolardan foydalanish departamenti 2 qavatli bino 2682 2. M.Ulugʻbek tumani, Qorasuvboʻyi koʻchasi, 5a-uy Binolardan foydalanish departamenti 1 qavatli bino va inshootlar 712 3. M.Ulugʻbek tumani, Mustaqillik shoh koʻchasi, 7-uy Binolardan foydalanish departamenti 1 qavatli bino 1-qavatining va yertoʻlasining bir qismi 333 4. Mirobod tumani, Sayxun koʻchasi, 19-uy Binolardan foydalanish departamenti 2 qavatli binoning 1-qavati qismi 79 5. Mirobod tumani, 8-Mart koʻchasi, 57a-uy Binolardan foydalanish departamenti 1 qavatli bino va inshootlar 3257 7. Sergeli tumani, Sputnik-1, 1-uy Binolardan foydalanish departamenti 1 qavatli bino 623 8. Uchtepa tumani, Uygʻur koʻchasi, 555-uy Binolardan foydalanish departamenti 1 qavatli binolar 797 9. Olmazor tumani, Sagʻbon-Farobiy koʻchalari, 5-uy Binolardan foydalanish departamenti 4 qavatli binoning 1-qavati qismi 128 10. Olmazor tumani, Sagʻbon-Farobiy koʻchalari, 6-uy Binolardan foydalanish departamenti 4 qavatli binoning 1-qavati qismi 153 11. Olmazor tumani, Jomiy koʻchasi, 5-uy Binolardan foydalanish departamenti 3 qavatli bino va inshoot 2207 12. Olmazor tumani, Jomiy-5, Magazin Mavzuk koʻchasi Binolardan foydalanish departamenti 1 qavatli bino 633 14. Yunusobod tumani, Iftixor koʻchasi, 1-uy “Poytaxt agro” DUK 1 qavatli bino va inshootlar 3604 15. Yakkasaroy tumani, Oʻrikzor 2-tor koʻchasi, 45-uy* Binolardan foydalanish departamenti 2 va 1 qavatli binolar 1237 16. Yakkasaroy tumani, Bobur koʻchasi, 67-uy, 6-korpus Binolardan foydalanish departamenti 9 qavatli binoning 1-qavati qismi 30 18. Bektemir tumani, Binokor qoʻrgʻoni Bektemir tumani hokimligi qurilishi tugallanmagan bino va inshootlar 19. Bektemir tumani, Binokor qoʻrgʻoni Binolardan foydalanish departamenti qurilishi tugallanmagan bino va inshootlar 20. Toshkent viloyati, Boʻstonliq tumani, Chimyon “Yagona buyurtmachi xizmati” injiniring kompaniyasi qurilishi tugallanmagan bino va inshootlar 21. Toshkent viloyati, Boʻstonliq tumani, Chimyon “Yagona buyurtmachi xizmati” injiniring kompaniyasi qurilishi tugallanmagan mehmonxona binosi 22. Toshkent viloyati, Boʻstonliq tumani, Chimyonsoy “Yagona buyurtmachi xizmati” injiniring kompaniyasi qurilishi tugallanmagan sogʻlomlashtirish majmuasi binolari